CELEX: 62007CA0312
Language: fi
Date: 2008-06-05 00:00:00
Title: Asia C-312/07: Yhteisöjen tuomioistuimen tuomio (seitsemäs jaosto) 5.6.2008 (Tribunal d'instance de Paris'n (Ranska) esittämä ennakkoratkaisupyyntö) — JVC France SAS v. Administration des douanes (Direction Nationale du Renseignement et des Enquêtes douanières) (Yhteinen tullitariffi — Tariffiluokittelu — Yhdistetty nimikkeistö — Kameranauhurit — Selittävät huomautukset — Oikeudellinen luonne)

19.7.2008   
            
            
               FI
            
            
               Euroopan unionin virallinen lehti
            
            
               C 183/4
            
         Yhteisöjen tuomioistuimen tuomio (seitsemäs jaosto) 5.6.2008 (Tribunal d'instance de Paris'n (Ranska) esittämä ennakkoratkaisupyyntö) — JVC France SAS v. Administration des douanes (Direction Nationale du Renseignement et des Enquêtes douanières)
   (Asia C-312/07) (1)
   
   (Yhteinen tullitariffi - Tariffiluokittelu - Yhdistetty nimikkeistö - Kameranauhurit - Selittävät huomautukset - Oikeudellinen luonne)
   (2008/C 183/07)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal d'instance de Paris
   Pääasian asianosaiset
   
      Kantaja: JVC France SAS
   
      Vastaaja: Administration des douanes (Direction Nationale du Renseignement et des Enquêtes douanières)
   Oikeudenkäynnin kohde
   Ennakkoratkaisupyyntö — Tribunal d'instance de Paris — Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 (EYVL L 256, s. 1), sellaisena kuin sitä sovelletaan pääasian tosiseikkoihin, liitteen I tulkinta — Alanimike 8525 40 91 (videokameranauhurit, joilla voidaan tallentaa ainoastaan televisiokameralla otettua kuvaa ja ääntä) ja alanimike 8525 40 99 (muut) — Sellaisten videokameranauhurien luokittelu, joilla ei niitä maahantuotaessa voida vastaanottaa ja tallentaa ulkopuolelta tulevia videosignaaleja (DV OUT), mutta joiden videoliitäntä voidaan jälkeenpäin aktivoida tietokoneohjelman tai lisälaitteen (DV IN & OUT) avulla, vaikka valmistaja ja myyjä eivät ole ilmoittaneet tästä mahdollisuudesta eivätkä takaa sitä — Mahdollisuus muuttaa yhteisön tariffiluokittelua koskevaa käytäntöä yhdistetyn nimikkeistön selittävien huomautusten peräkkäisillä taannehtivilla muutoksilla ainoastaan tuleviin tilanteisiin sovellettavan tariffiluokittelua koskevan asetuksen antamisen sijaan
   Tuomiolauselma
   
               1)
            
            
               Kameranauhuri voidaan luokitella tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteessä I esitetyn yhdistetyn nimikkeistön, sellaisena kuin se on muutettuna 26.10.1998 annetulla komission asetuksella (EY) N:o 2261/98, 12.10.1999 annetulla komission asetuksella (EY) N:o 2204/1999, 13.10.2000 annetulla komission asetuksella (EY) N:o 2388/2000 ja 6.8.2001 annetulla komission asetuksella (EY) N:o 2031/2001, alanimikkeeseen 8525 40 99 vain siinä tapauksessa, että muista lähteistä kuin integroitu kamera tai mikrofoni peräisin olevan kuvan ja äänen tallennustoiminto on käyttövalmiina tulliselvitystä tehtäessä tai että, vaikka valmistaja ei ole halunnut tuoda esiin mainittua ominaisuutta, mainittu toiminto voidaan ottaa käyttöön tulliselvityksen jälkeen sellaisen käyttäjän, jolla ei ole erityistaitoja, kameranauhurille tekemillä helpoilla toimenpiteillä sen koostumusta muuttamatta. Jos toiminto otetaan käyttöön tulliselvityksen jälkeen, edellytetään myös yhtäältä, että kun toiminto on otettu käyttöön, kameranauhurin toiminta vastaa sellaisen toisen kameranauhurin, jonka muista lähteistä kuin kamera tai integroitu mikrofoni peräisin olevan kuvan ja äänen tallennustoiminto on käyttövalmiina tulliselvitystä tehtäessä, toimintaa, ja toisaalta, että kameranauhuri toimii itsenäisesti. Näiden kahden edellytyksen täyttyminen on voitava varmistaa tulliselvitystä tehtäessä. Kansallisen tuomioistuimen on arvioitava, täyttyvätkö nämä edellytykset. Jos edellytykset eivät täyty, kameranauhuri on luokiteltava kyseisen yhdistetyn nimikkeistön alanimikkeeseen 8525 40 91.
            
         
               2)
            
            
               Yhdistetyn nimikkeistön alanimikettä 8525 40 99 koskevat selittävät huomautukset, jotka on julkaistu 6.7.2001 ja 23.10.2002, ovat luonteeltaan tulkinnallisia eivätkä oikeudellisesti sitovia. Ne ovat yhteensopivia yhdistetyn nimikkeistön sanamuodon kanssa, eikä niillä muuteta sen soveltamisalaa. Tästä seuraa, ettei ollut tarpeen antaa uutta luokitteluasetusta.
            
         
      (1)  EUVL C 211, 8.9.2007.